SIRI พุ่งแรง 5% รับแผนควัก 3 พันลบ. ซื้อหุ้นคืน 1.48 พันล้านหุ้น
SIRI พุ่งแรง 5% รับแผนควัก 3 พันลบ. ซื้อหุ้นคืน 1.48 พันล้านหุ้น ล่าสุด ณ เวลา 10.04 น. อยู่ที่ระดับ 1.37 บาท บวก 0.06 บาท หรือ 4.58% สูงสุดที่ระดับ 1.37 บาท ต่ำสุดที่ระดับ 1.35 บาท มูลค่าการซื้อขาย 35.20 ล้านบาท
26 พ.ย. 2561

ผู้สื่อข่าวรายงานว่า ราคาหุ้น บริษัท แสนสิริ จำกัด (มหาชน) หรือ SIRI ณ เวลา 10.04 น. อยู่ที่ระดับ 1.37 บาท บวก 0.06 บาท หรือ 4.58% สูงสุดที่ระดับ 1.37 บาท ต่ำสุดที่ระดับ 1.35 บาท มูลค่าการซื้อขาย 35.20 ล้านบาท

ทั้งนี้ ราคาหุ้น SIRI ปรับตัวขึ้นแรงวันนี้ หลังบริษัทมีการแจ้งข้อมูลผ่านระบบสารสนเทศตลาดหลักทรัพย์แห่งประเทศไทย (SET) ว่า ที่ประชุมคณะกรรมการบริษัทมีมติอนุมัติโครงการซื้อหุ้นคืนเพื่อบริหารทางการเงิน วงเงิน 3,000 ล้านบาท โดยจำนวนหุ้นที่จะซื้อประมาณ 1,486 ล้านหุ้น หรือคิดเป็น 10% ของหุ้นที่จำหน่ายได้แล้วทั้งหมด โดยจะเป็นการซื้อในตลาดหลักทรัพย์ และมีระยะเวลาการซื้อหุ้นคืน 6 เดือน นับตั้งวันที่ 11 ธ.ค. 61 ถึงวันที่ 10 มิ.ย.62